ธีรศิลป์ ยังเจ็บหลัง ส่อชวดไปเซี่ยงไฮ้
โค้ชแบน ธชตวัน ศรีปาน กุนซือใหญ่ กิเลนผยอง เอสซีจี เมืองทอง ยูไนเต็ด เผยข่าวไม่สู้ดีสำหรับแฟนบอลกิเลนว่า เจ้ามุ้ย ธีรศิลป์ แดงดา ดาวยิงคนสำคัญ ยังเจ็บหลังไม่ได้ลงฝึกซ้อมกับเพื่อนร่วมทีมมาแล้ว 2 วัน อาจไม่หิ้วไปลุย เซ่ียงไฮ้ เอสไอพีจี ในศึกเอเอฟซี แชมเปียนส์ลีก 2016 รอบ 3 วันที่ 9 ก.พ.นี้,6 ก.พ. ความคืบหน้าของทัพ กิเลนผยอง เอสซีจี เมืองทอง ยูไนเต็ด รองแชมป์ศึกโตโยต้าไทยพรีเมียร์ลีก ฤดูกาล 2015 ที่มีคิวบุกไปเยือน เซียงไฮ้ เอสไอพีจี รองแชมป์จากศึกไชนีส ซุปเปอร์ลีก ในวันที่ 9 ก.พ.นี้ ที่ประเทศจีน เพื่อทำศึกฟุตบอลชิงแชมป์ทวีปเอเชีย เอเอฟซี แชมเปียนส์ลีก 2016 นัดเพลย์ออฟ รอบ 3,ล่าสุดมีข่าวที่ไม่ค่อยจะสู้ดีนักสำหรับแฟนบอลกิเลน หลังจากที่ โค้ชแบน ธชตวัน ศรีปาน กุนซือใหญ่ของทีมออกมาเปิดเผยว่า ทีมอาจจะชวดใช้งานกองหน้าเบอร์หนึ่งของสโมสรอย่าง เจ้ามุ้ย ธีรศิลป์ แดงดา ในแมตช์สำคัญดังกล่าว หลังจากอาการบาดเจ็บบริเวณหลังของเจ้าตัวยังไม่สมบูรณ์เต็มร้อย ซึ่งการฝึกซ้อมในช่วง 2 วันที่ผ่านมาเจ้าตัวไม่ได้ลงฝึกซ้อมกับเพื่อนร่วมทีม โดยแยกไปนวดผ่อนคลายกล้ามเนื้อเท่านั้น,มีโอกาสเป็นไปได้ค่อนข้างสูงที่ทีมจะเดินทางไปเยือน เซี่ยงไฮ้ เอสไอพีจี ในวันอาทิตย์ที่ 7 ก.พ. โดยที่ไม่มีมุ้ยซึ่งยังคงมีอาการบาดเจ็บบริเวณหลังรบกวนร่วมเดินทางไปด้วย จะสังเกตได้ว่าในช่วงท้ายเกม กับยะโฮร์ เจ้าตัวยังไม่สมบูรณ์เต็มร้อย อีกอย่างลีกในประเทศก็ใกล้จะกลับมาแข่งขัน และทีมยังต้องลงแข่งฟุตบอลถ้วย ก ด้วย ดังนั้น เราจึงไม่อยากจะเสี่ยงใช้งาน เพื่อให้เจ้าตัวมีเวลาได้ฟื้นฟูร่างกายอย่างเต็มที่ แต่อย่างไรก็ตาม เรื่องนี้จะต้อง ปรึกษากับทุกฝ่ายอย่างถี่ถ้วนอีกครั้ง ก่อนที่จะตัดสินใจ ว่าจะใส่ชื่อร่วมเดินทางไปจีนด้วยหรือไม่ เพราะเจ้าตัวถือเป็นผู้เล่นคนสำคัญของทีม
โค้ชแบน ธชตวัน ศรีปาน กุนซือใหญ่ กิเลนผยอง เอสซีจี เมืองทอง ยูไนเต็ด เผย เจ้ามุ้ย ธีรศิลป์ แดงดา ดาวยิงคนสำคัญ ยังเจ็บหลังไม่ได้ลงฝึกซ้อมกับเพื่อนร่วมทีมมาแล้ว 2 วัน อาจไม่หิ้วไปลุย เซ่ียงไฮ้ เอสไอพีจี 9 ก.พ. นี้
เอสซีจี เมืองทอง ยูไนเต็ด,ธีรศิลป์ แดงดา,ธชตวัน ศรีปาน,เซี่ยงไฮ้ เอสไอพีจี,ข่าวกีฬา,ข่าว,ไทยรัฐออนไลน์